PRAVILNIK

O VISINI JEDINIČNIH EMISIJA ZAGAĐUJUĆIH MATERIJA U VAZDUH I VISINI KOREKCIONOG FAKTORA ZA POTREBE PRORAČUNA IZNOSA NAKNADE ZA ZAŠTITU I UNAPREĐIVANJE ŽIVOTNE SREDINE ZA FIZIČKA LICA U 2019. GODINI

("Sl. glasnik RS", br. 48/2019)

**Član 1**

Ovim pravilnikom propisuje se visina jediničnih emisija zagađujućih materija u vazduh i visina korekcionog faktora za potrebe proračuna visine naknade za zaštitu i unapređivanje životne sredine za fizička lica u 2019. godini.

**Član 2**

Visina jediničnih emisija zagađujućih materija u vazduh, izražena u kilogramima po stanovniku u 2019. godini iznosi:

1) sumpor dioksid - 15,26 kg

2) azotni oksidi - 56,09 kg

3) praškaste materije - 3,00 kg.

**Član 3**

Visina korekcionog faktora u 2019. godini iznosi 0,50.

**Član 4**

Ovaj pravilnik stupa na snagu narednog dana od dana objavljivanja u "Službenom glasniku Republike Srbije".